title: "Paali"
text: "Paali (\u00fc\u00fcb Paali: \u092a\u093e\u0933\u093f P\u0101\u1e37i) as en Madelindisk Spriik, wat tu d\u00f6n Praakrit Spriiken hiart. Wer det al ens en spreegen spriik wiar, as amstreden. At spriik as daaling uun a s\u00fc\u00fcduast faan Aasien \u00fc\u00fcs sakraalspriik br\u00fckt an liket uun sin bed\u00fc\u00fcding tu det Sarklatiin uun a waast faan Euroopa of det Sarkenslaawisk uun a uast faan Euroopa. Uk daaling noch skriiw gebildet m\u00f6nken religi\u00f6\u00f6s teksten \u00fc\u00fcb Paali, am jo tu det internatschunaal m\u00f6nksgemeend (f\u00f6\u00f6raal uun Mjanmaar, Thailun an Sri Lanka) tugengelk tu maagin.\n\nHistoore\nPaali st\u00e4\u00e4nt uun naar tuphang m\u00e4 a Buddhismus. Uun de iarst tidjr\u00fcm faan a Buddhismus (amanbi 5. juarhunert f.Kr. tu 1. juarhunert f.Kr.) entsted a kern faan d\u00f6n buddhistisk skraften faan de Theravada-Buddhismus. Uun detheer tidj wurd a halig teksten m\u00fcntelk auerl\u00f6wert. A Buddha hed woorskiinelk uun en \u00f6ler Praakrit spriik, Ardhamagadhi, onerrachtet; faan a Buddha sin histoorisk wurden as man niks fingen. D\u00f6n \u00e4\u00e4lst skraften wiar bluat auersaatingen uun \u00f6ler spriiken, oner \u00f6lern Sanskrit an Paali. Det iarst archeoloogisk bewisen faan Paali as iinskraften faan det 5. juarhunert an det 6. juarhunert, wat uun Mjanmaar f\u00fcnjen wurd. Det as at spriik faan de Paali-Kaanon (uk a Tipi\u1e6daka neemd), wat uun det 1. juarhunert f.Kr. skraftelk aptiikent wurd, an uk faan aal \u00f6ler teksten faan a Theravada. At spriik as uk uun enkelt teksten faan Hinduismus br\u00fckt wurd.\n\nGramatiik\nPaali hee aacht kaasen:\n\nWurden\nF\u00f6l Paali-leenwurden san uun Birmaans, Khmer, Thai an Lao tu finjen.\n\nHeer as en liist faan wurden, am Paali m\u00e4 Sanskrit tu ferlikin, an enkelt leenwurden uun Birmaans, Khmer an Thai tu wisin.\n\nBispal\nFaan a began faan a Dhammapada, en saamling faan a Buddha sin \u00fctjspr\u00f6\u00f6ker an en dial faan de Paali-Kaanon as:\n\nWeblinks\n An Elementary Pali Course faan Narada Thera, (PDF; 816\u00a0kB, \u00fc\u00fcb Ingels)\n The Pali Primer faan Lily de Silva, (\u00fc\u00fcb Ingels)\n\nFutnuuten\n\nIndo-aarisk Spriiken"